
Arapski jezik 


Arapski jezik (ISO 639-3: ara (http://www.sil.org/iso639-3/do 
cumentation.asp?id=ara)) makrojezik (30 jezika^), pripada 
južnom ogranku semitskih jezika pa time i afroazijskoj 
jezičnoj porodici. 

Znanost koja se bavi arapskim jezikom zove se arabistika. 

Općenito 


Pojedini arapski jezici i dijalekti se međusobno djelomično 
toliko razlikuju, da se teško ili gotovo nikako ne razumiju, 
naročito ako govornici žive u područjima koja su prostorno 
jako udaljena (n.pr. Maroko - Irak). Alžirski filmovi, koji se, 
naravno, snimaju na tamošnjem dijalektu, moraju se "titlovati" 
na književni arapski ako se prikazuju u zemljama perzijskog 
zaljeva. 

U širem smislu, arapski jezik obuhvaća veliki broj različitih 
govornih oblika koji su se u zadnjih tisuću i pol godina 
koristili ili se još koriste. Ono što sve te jezične oblike spaja u 
jedan jezik je prije svega Islam a posebno Kuran. Primjer 
malteškog jezika najbolje pokazuje kakvu ulogu ima Islam u 
održavanju zajedništva arapskog. Malteški je jedan od 
magrebskih dijalekata vrlo srodnog arapskom, ali se daleko od 
njega odvojio i razvio u samostalan standardni jezik. 


Arapski jezik 

Države 

govorenja: 

Alžir, Bahrein, Egipat, Pojas 
Gaze, Irak, Jordan, Kuvajt, 
Libanon, Libija, Mauritanija, 
Maroko, Oman, Katar, 
Saudijska Arabija, Sudan, 
Sirija, Tunis, UAE, Zapadna 
obala, Jemen i još mnoge 
druge države kao manjinski 
jezik 

Regije 

govorenja: 

Arapski svijet 

Broj 

govornika: 

materinski jezik: 206 
milijuna 


uključujući strane govornike: 
286 milijuna 

Rang: 

4-5. 

Razredba: 

afro-azijski 


italički 

semitski 

središnjesemitski 
južni središnjesemitski 

arapski 


Jezični kod 

ISO 639-1: 

ar 

ISO 639-2: 

ara 

ISO 639-3: 

razni oblici 


Vidi također: Jezik | Jezične porodice i 
jezici | Popis jezika po kodnim nazivima 
(Dodatak: Popis jezika 








Iz staro-arapskog, koji je bio vrlo blizak klasičnom književnom arapskom jeziku, razvio se veliki broj t.zv. 
novoarapskih dijalekata. Svim govornicima tog jezika osim malteškog je i dalje književni jezik onaj kojim 
se piše a i krovni jezik. 

Postoje različita gledišta o tome može li se taj pisani jezik smatrati modernim standardnim jezikom. 
Panarapski satelitski odašiljači bi ga mogli takvim napraviti. Često još nedostaje jedinstveni rječnik za 
mnoge stvari iz suvremenog života, kao i stručni rječnik za mnoga područja suvremene znanosti. Osim toga, 
unutar pojedinih arapskih država književni jezik je relativno rijetko sredstvo dnevnog sporazumijevanja. 

Arapski u semitskim jezicima 


Klasični književni arapski se ne razlikuje bitno od staro-arapskog. Pokuša li se usporedbom semitskih jezika 
utvrditi korijen neke riječi, često se utvrdi da je potpuno jednak klasičnom arapskom. To pokazuje, da 
klasični arapski ima centralni položaj unutar semitskih jezika. Veliki broj semitista je dugo smatrao, da se 
klasični arapski može smatrati najizvornijim od svih semitskih jezika. Tek postepeno, upoređivanjem s 
drugim afro-azijskim jezicima shvaćeno je, da puno toga ipak nije tako izvorno kako se u početku mislilo. 
Klasični književni arapski predstavlja svakako noviju razinu semitskih jezika koji je iskoristio velike 
mogućnosti koje postoje u gramatici semitskih jezika i konzekventno se nadogradio. Zadržao je vrlo bogat 
semitski rječnik i dalje ga dogradio. 

Današnji arapski dijalekti su prošli mnoge promjene koje su drugi semitski jezici prošli puno ranije (prije 
2000-3000 godina). Tako je uočljivo, da starohebrejski i moderni arapski dijalekti što se tiče oblikovanja 
glasova i gramatike imaju jako puno sličnosti. Postoje pretpostavke, da je nomadski život i međusobno 
preklapanje različitih jezika neprekidno dovodio do sličnog jezičnog razvoja. 

Rasprostranjenost 


Varijacije arapskog govori oko 200 do 300 milijuna ljudi. On je službeni jezik (ali ne uvijek i jedini) u 
sljedećim zemljama: Egipat, Alžir, Bahrain, Džibuti, Eritreja, Irak, Izrael, Jemen, Jordan, Komori, Katar, 
Kuvajt, Libanon, Libija, Maroko, Mauritanija, Oman, Pojas Gaze i Zapadna obala, Saudijska Arabija, 
Somalija, Sudan, Sirija, Čad, Tunis, Ujedinjeni Arapski Emirati. Pored toga, on je i jedan od šest službenih 
jezika Ujedinjenih naroda. U sociolingvistici se arapski jezik klasificira kao policentrični standardni jezik. 

U najnovije vrijeme govorni književni jezik ponovo dobiva na značenju. Pri tome veliku ulogu ima, među 
ostalim, televizijska stanica A1 Jazeera u Kataru. U njenim se emisijama vode vrlo žive rasprave sudionika 
iz svih kutova arapskog svijeta koji se trude govoriti što sličnije književnom jeziku da bi ih razumio što veći 
broj gledatelja. Preko dominirajuće uloge Egipatske TV i filmske proizvodnje (među ostalim i radi broja 
stanovnika) smatra se govorni kairski dijalekt arapskog u arapskom svijetu kao opće razumljiv, tako reći kao 
"zajednički" jezik. Obični se filmovi uglavnom ne snimaju na književnom jeziku. On se koristi pretežno za 
ozbiljne teme kao što su TV- i radiovijesti, religiozne emisije i Božju službu. 

Povijest 


Još u predislamsko vrijeme je na arapskom poluotoku postojao bogati jezik pjesnika, ali je počivao 
isključivo na usmenoj predaji. Na taj se jezik pjesnika naslanja dijelom i arapski kojim je pisan Kuran ali on 
već ima neka moderna obilježja, što se može vidjeti na konzonantnim tekstovima. Tek se naknadno, 
dodavanjem znakova na arapski u Kuranu pojednostavio za Muslimane nearapskog porijekla. 

U ranoislamsko vrijeme su mnoge pjesme tog jezika zapisane. Međutim, do danas se učenje tekstova 
napamet zadržalo kao važan sastavni dio islamske kulture. Postoje mnogi vrlo poštovani ljudi koji znaju 
napamet čitav Kuran, tzv. hafizi. 







Klasični književni arapski je prije svega 
jezik Kurana, koji se iz centra arapskog 
poluotoka, zajedno s napredovanjem 
Islama, širio preko cijelog prednjeg 
Orijenta. 90-tih godina 7. stoljeća je 
kalif Abd al-Malik podigao taj oblik 
arapskog na razinu službenog jezika za 
poslove upravljanja islamskim carstvom. 

Tijekom stoljeća se jezik neprekidno 
mijenjao što se uglavnom na pismu nije 
razaznavalo jer se kratki vokali, osim u 
Kuranu, nisu pisali, a u odnosu na pisani 
oblik ulagan je trud da se stara pravila 
ne mijenjaju. 



Države gdje se koristi arapski jezik 


U službenim prigodama se taj jezik koji 

se inače koristi samo u pisanom obliku, koristi i usmeno, kao i djelomično na TV i radiju. Taj se jezik često 
smatra modernim književnim jezikom. Od klasičnog književnog arapskog razlikuje se prije svega 
rječnikom, a ovisno o stupnju obrazovanja dijelom i gramatikom i izgovorom. 


Glasovi 

Vidi još 

■ Policentrični standardni jezik 


Izvori 

1. Ethnologue (16th) (http://www.ethnologue.com/show_language. asp?code=ara) 

2. Arabic (http://web.phonetik.uni-frankfurt.de/L/L4350.html) 

Vanjske poveznice 


■ ar.wikipedia.org (https://ar.wikipedia.org/) - VVikipedia na arapskom jeziku 

■ Learn Arabic of the Gulf - Kurs arapskog jezika (http://www.GulfArabic.com) 


Službeni jezici Ujedinjenih naroda 

arapski • mandarinski • engleski • francuski • ruski • španjolski 

Izvor: Službena stranica UN-a (http://www.un.org/) 

